
	CYTHRIN® MAX	

Širokospektrálny postrekový insekticíd vo forme emulzného koncentrátu (EC) na ochranu obilnín, repky, kukurice, hrachu, fazule, repy, ľanu, kapustovej zeleniny, zemiakov a iných plodín proti živočíšnym škodcom.

ÚČINNÁ LÁTKA
	Cypermethrin
	500 g/l
(47,46 % hm)
	



Látky nebezpečné pre zdravie, ktoré prispievajú ku klasifikácii prípravku: cypermethrin  CAS No.: 052315-07-8, rozpúšťadlo Shelsoll A CAS No.: 64742-95-6

OZNAČENIE PRÍPRAVKU

	GHS02
	GHS05
	GHS07
	GHS08
	GHS09

	
Nebezpečenstvo



	H226
	Horľavá kvapalina a pary.

	H304
	Môže byť smrteľný po požití a vniknutí do dýchacích ciest.

	H315
	Dráždi kožu.

	H318
	Spôsobuje vážne poškodenie očí.

	H332
	Škodlivý pri vdýchnutí.

	H335
	Môže spôsobiť podráždenie dýchacích ciest.

	H336
H373
	Môže spôsobiť ospalosť alebo závraty.
Môže spôsobiť poškodenie orgánov pri dlhšej alebo opakovanej expozícií.

	H410
	Veľmi toxický pre vodné organizmy, s dlhodobými účinkami.

	P102
	Uchovávajte mimo dosahu detí.

	P210
	Uchovávajte mimo dosahu tepla, horúcich povrchov, iskier, otvoreného ohňa a iných zdrojov zapálenia. Nefajčite.

	P261
P264
	Zabráňte vdychovaniu prachu/dymu/plynu/hmly/pár/aerosólov.
Po manipulácií starostlivo umyte ruky a tvár vlažnou vodou a mydlom.

	P273
	Zabráňte uvoľneniu do životného prostredia

	P280
	Noste ochranné rukavice/ochranný odev/ochranné okuliare/ochranu tváre.

	P301 +P312
	PO POŽITÍ: Pri zdravotných problémoch volajte NÁRODNÉ TOXIKOLOGICKÉ INFORMAČNÉ CENTRUM  alebo lekára.

	P331
	Nevyvolávajte zvracanie.

	P302 + P352
	PRI KONTAKTE S POKOŽKOU: Umyte veľkým množstvom vody a mydla.

	P305 + P351 + P338

P391
	PO ZASIAHNUTÍ OČÍ: Niekoľko minút ich opatrne vyplachujte vodou. Ak používate kontaktné šošovky a ak je to možné, odstráňte ich. Pokračujte vo vyplachovaní.
Zozbierajte uniknutý produkt.

	P501
	Zneškodnite obsah/nádobu v autorizovanom zariadení na likvidáciu odpadov v súlade s miestnymi nariadeniami.

	EUH 401
	Dodržiavajte návod na používanie, aby ste zabránili vzniku rizík pre zdravie ľudí a životné prostredie.

	Z1
	Pre domáce, hospodárske a voľne žijúce zvieratá zvlášť nebezpečný osobitne pre prežúvavce

	Vt5
	Riziko vyplývajúce z použitia prípravku pri dodržaní predpísanej dávky alebo koncentrácie je pre vtáky prijateľné

	Vo1
	Pre ryby a ostatné vodné organizmy mimoriadne jedovatý

	V3
	Riziko prípravku je prijateľné pre dážďovky a iné pôdne makroorganizmy.

	Vč1
	Prípravok pre včely jedovatý. Prípravok je škodlivý pre populácie užitočných článkonožcov.

	
	


SP1	Neznečisťujte vodu prípravkom alebo jeho obalom (Nečistite aplikačné zariadenie v 	blízkosti povrchových vôd/Zabráňte kontaminácii prostredníctvom odtokových kanálov z poľnohospodárskych dvorov a vozoviek).
SPe3	Z dôvodu ochrany vodných organizmov udržiavajte medzi ošetrovanou plochou a povrchovými vodnými plochami ochranný pás zeme v dĺžke 20m.
SPe3	Z dôvodu ochrany necielených článkonožcov/hmyzu udržiavajte medzi ošetrovanou plochou a neobhospodarovanou zónou ochranný pás zeme v dĺžke 5 m.
SPe8	Nebezpečný pre včely. Z dôvodu ochrany včiel a iného opeľujúceho hmyzu neaplikujte na plodiny v čase kvetu. Neaplikujte, keď sa v plodine nachádzajú kvitnúce buriny. Nepoužívajte, keď sa v okolí nachádzajú včely.

Zákaz používania prípravku v 1. ochrannom pásme zdrojov pitných vôd!
V ochrannom pásme povrchových vôd II stupňa je použitie obmedzené:
Prípravok sa môže použiť v ochrannom pásme 2. stupňa vodárenského zdroja povrchových vôd, ak je dodržaná neošetrená zóna v šírke minimálne dvojnásobku šírky koryta toku, alebo 50 m široký neošetrený pás smerom k vodnému toku a vodnej ploche a 10 m smerom k najbližšiemu odvodňovaciemu kanálu.
Prípravok sa nemôže použiť v ochrannom pásme 2. stupňa vodárenského zdroja povrchových vôd na svahovitých pozemkoch nad 7 stupňov, kde je riziko splavovania prípravku do povrchových vôd, t.j. ak sú očakávané dažďové zrážky v priebehu 24 hodín.
Dbajte o to, aby sa prípravok v žiadnom prípade nedostal do tečúcich a stojatých vôd vo  voľnej prírode!
Uložte mimo dosahu zvierat!
Neaplikujte v blízkosti hladín tečúcich a stojatých vôd! Dodržujte ochrannú zónu!
Zákaz vylievania prípravku a jeho zvyškov do verejnej kanalizácie.
PRÍPRAVOK V TOMTO VEĽKOSPOTREBITEĽSKOM BALENÍ NESMIE BYŤ PONÚKANÝ ALEBO PREDÁVANÝ ŠIROKEJ VEREJNOSTI!

	

	Držiteľ autorizácie: 
	Arysta LifeScience Benelux Sprl
Rue de Renory 26/1
B-4102 Ougrée
Belgické kráľovstvo

	
	

	
	

	Číslo autorizácie ÚKSÚP:

	17-05-1884

	Dátum výroby:
	uvedené na obale

	Číslo šarže:
	uvedené na obale

	
	

	Balenie:
	0,1 l, 0,25 l, 0,5 l a 1 l coex HDPE/EVOH fľaša
1 l PET fľaša
5 l, 10 l a 20 l f-HDPE alebo PET kanister

	
	


(R) je ochranná známka spoločnosti Arysta LifeScience Benelux Sprl

PÔSOBENIE PRÍPRAVKU
CYTHRIN MAX je insekticídny prípravok zo skupiny syntetických pyretroidov s  kontaktným účinkom. Účinná látka cypermethrin vyvoláva opakovanú depolarizáciu nervových membrán, nasledovanú kŕčom a úhynom jedinca. Nepôsobí systémovo, je neprchavý a vo vode takmer nerozpustný.

NÁVOD NA POUŽITIE 
	Plodina
	Účel použitia
	Dávka/ha
	Ochranná doba
	Poznámka

	pšenica ozimná, pšenica jarná, jačmeň ozimný, jačmeň jarný, tritikale, 
ovos, 
pšenica špaldová
	vektory viróz – vošky,
vošky v klasoch, 
kohútik pestrý
	50 ml
	28 dní
	

	kukurica
	zunčavka jačmenná, 
vijačka kukuričná 
	50 ml
	AT
	

	repka ozimná, 
repka jarná,
horčica
	skočky, 
blyskáčik repkový, krytonos šešuľový,
vošky,
krytonos štvorzubý, krytonos repkový, 
piliarka repková
	50 ml
	49 dní
	

	ľan
	skočky 
	50 ml
	49 dní
	

	brokolica, 
karfiol,
kel ružičkový, kapusta hlávková
	húsenice 
	50 ml
	7 dní
	

	hrach

	listárik čiarkovaný, 
mora gama (húsenice), vošky
	50 ml
	7 dní
	na struky, mrazenie, konzervovanie,
na zrno

	fazuľa 
	listárik čiarkovaný, 
mora gama (húsenice), vošky
	50 ml
	7 dní
	struková, 
na zrno

	lupina
	listárik čiarkovaný, 
mora gama (húsenice), vošky
	50 ml
	14 dní
	

	hrach, 
fazuľa 
	obaľovač hrachový
	50 ml
	14 dní
	na zrno

	špargľa
	špargľovec obyčajný
	50 ml
	AT
	

	repa cukrová, 
repa kŕmna, 
cvikla
	siatica oziminová,
húsenice
	50 ml
	14 dní
	

	okrúhlica, 
kvaka
	skočky, 
húsenice
	50 ml
	14 dní
	

	mrkva, 
zeler, 
reďkovka, kozobrada pórolistá, 
chren, 
petržlen
	húsenice
	50 ml
	7 dní
	

	reďkovka, 
hadomor španielsky
	skočky
	50 ml
	7 dní
	

	zemiak
	siatica oziminová
	50 ml
	7 dní
	

	ruža
	vošky
	50 – 100 ml
	AT
	



POKYNY PRE APLIKÁCIU
Pšenica ozimná, pšenica jarná, jačmeň ozimný, jačmeň jarný, tritikale, ovos, pšenica špaldová
Dávka vody: 200 – 600 l vody.
Maximálny počet aplikácií: 2x.
Interval medzi aplikáciami: 35 dní.
Vošky (prenášači vírusových ochorení) – Termín aplikácie: pri výskyte škodlivého organizmu; BBCH 10-30 (klíčny list až začiatok predlžovania stebla). V oblastiach, kde vírus BYDV spôsobil v posledných rokoch vážne poškodenie porastov aplikujte v polovici októbra na porasty, ktoré boli vysievané v polovici septembra. V prípade skoršieho výskytu vošiek aplikujte okamžite. V prípade nízkeho tlaku škodcu aplikujte neskôr, koncom októbra.
Vošky v klasoch – Termín aplikácie: pri výskyte škodlivého organizmu; od BBCH 50 (začiatok klasenia), najneskôr však 28 dní pred zberom. Prípravok aplikujte ešte v počiatočnom štádiu šírenia vošiek. V čase premnoženia vošiek hrozí negatívny vplyv prípravku na populácie včiel, ktoré nalietavajú na porast obilniny z dôvodu zberu medovice tvorenej voškami. 
Kohútiky – Aplikujte pri liahnutí lariev, keď výskyt prekročí ekonomický prah škodlivosti.
Prípravok neaplikujte v čase kvetu obilniny (BBCH 60-69), tiež ak je susedná plodina v čase kvetu s intenzívnym náletom včiel. 

Kukurica
Dávka vody: 200 – 600 l vody.
Maximálny počet aplikácií: 2x.
Interval medzi aplikáciami: 10 dní.
Aplikujte pri výskyte škodcov. Proti vijačke kukuričnej ošetrujte asi 1 týždeň po vrchole náletu do svetelných lapačov, ak sa obnoví výraznejší vrchol náletu, opakujte za 10 dní. Neaplikujte v čase kvetu (BBCH 60-69)!
Repka ozimná, repka jarná, horčica
Dávka vody: 200 – 600 l vody.
Maximálny počet aplikácií: 2x.
Interval medzi aplikáciami: 14 dní.
Pre ochranu včiel a opeľujúceho hmyzu neaplikujte na kvitnúcu plodinu.
Skočky – Prípravok aplikujte ihneď ako sa objaví prvé poškodenie mladých rastlín repky požerom, v rastovej fáze BBCH 10 – 19. V prípade ďalšieho výskytu postrek zopakujte. V prípade, že sa neprejaví požer dospelcami, aplikujte ihneď ako počet lariev dosiahne prah škodlivosti a ak je potrebné postrek zopakujte. Toto ošetrenie čiastočne zachytí aj krytonosa repkového a piliarku repkovú. 
Blyskáčik repkový – Prípravok aplikujte pri výskyte škodlivého organizmu; od rastovej fázy zelených pukov, do konca vývoja súkvetia (BBCH 50-59). Pri jarnej repke aplikujte druhé ošetrenie v čase žltého púčika (BBCH 59).
Krytonos šešuľový  – Prípravok aplikujte podľa signalizácie, mimo obdobia kvitnutia od začiatku vývoja plodu, do rastovej fázy, kedy 30% šešúľ dosiahlo konečnú veľkosť (BBCH 70-73). Prípravok aplikujte v čase výskytu krytonosa šešuľového, keď dosiahne prah škodlivosti. Najlepšie výsledky sa dosiahnu ak je aplikácia urobená v čase najvyššej aktivity dospelcov, t.j. v čase medzi obdobím, keď je nasadených 20% šešúľ až do konca kvitnutia na hlavnej vetve (80% okvetných lístkov opadlo). V prípade neskoršieho výskytu sa môže urobiť druhý postrek.
Krytonos repkový, krytonos štvorzubý, piliarka repková – Prípravok aplikujte na začiatku náletu škodcu,  do porastu, po prekročení prahu škodlivosti zisteného v žltých miskách.
Neaplikujte v čase kvetu (BBCH 60-69)!

Ľan
Dávka vody: 200 – 600 l vody.
Maximálny počet aplikácií: 2x.
Interval medzi aplikáciami: 14 dní.
Prípravok aplikujte hneď ako sa objaví prvé poškodenie rastlín (zvyčajne pri vzchádzaní rastlín) a v prípade potreby ošetrenie opakujte po 14 dňoch.
Neaplikujte v čase kvetu (BBCH 60-69)!

Brokolica, karfiol, kel ružičkový, kapusta hlávková
Dávka vody: 200 – 1000 l vody.
Maximálny počet aplikácií: 2x.
Interval medzi aplikáciami: 10 dní.
Prípravok aplikujte ihneď ako spozorujete húsenice môr v poraste a opakujte po 14 dňoch, ak je plodina stále ohrozená. Pridanie neiónového zmáčadla môže zlepšiť účinok. Je potrebné úplne pokryť rastlinu postrekom.

Hrach na struky, hrach na mrazenie a konzervovanie, fazuľa struková, hrach na zrno, fazuľa na zrno, lupina
Dávka vody: 200 – 1000 l vody.
Maximálny počet aplikácií: 2x.
Interval medzi aplikáciami: 10 - 21 dní.
Listárik čiarkovaný – Prípravok aplikujte v prípade vážneho poškodenia dospelcami v skorých fázach rastu, v štádiu klíčnych listov až 5. listu (BBCH 10-15). V prípade potreby opakujte po 2-3 týždňoch po prvej aplikácii. Ak je potrebná ďalšia aplikácia, musí byť použitý prípravok s iným mechanizmom účinku ako má účinná látka cypermethrin.


Húsenice mory gama, vošky – Prípravok aplikujte pri prvých výskytoch škodcu a opakujte po 10 dňoch ak je potrebné. Na určenie potreby a načasovania aplikácie proti more gama použite feromónový lapač.
Vošky sú aplikáciou čiastočne regulované.
Neaplikujte v čase kvetu (BBCH 60-69)!

Hrach na zrno, fazuľa na zrno
Dávka vody: 600 – 1000 l vody.
Maximálny počet aplikácií: 2x.
Interval medzi aplikáciami: 10 dní.
Prípravok aplikujte podľa signalizácie. Neaplikujte v čase kvetu (BBCH 60-69)!

Špargľa
Dávka vody: 200 – 1000 l vody.
Maximálny počet aplikácií: 2x.
Interval medzi aplikáciami: 10 dní.
Prípravok použite na pozberové ošetrenie porastu. Najlepšie účinkuje pri aplikácii v skorých štádiách výskytu.

Repa cukrová, repa kŕmna, cvikla
Dávka vody: 600 – 1000 l vody.
Maximálny počet aplikácií: 2x.
Interval medzi aplikáciami: 10 dní.
Siatica oziminová – Prípravok aplikujte podľa signalizácie vo feromónových lapačoch.
Listové húsenice – Prípravok aplikujte pri prvých výskytoch škodcu a opakujte po 10 dňoch ak je potrebné.
Neaplikujte prípravok v čase intenzívnejšieho náletu včiel na mimokvetný nektár repy. 

Okrúhlica, kvaka, mrkva, zeler, reďkovka, kozobrada pórolistá, chren, petržlen, reďkovka, hadomor španielsky
Dávka vody: 600 – 1000 l vody.
Maximálny počet aplikácií: 2x.
Interval medzi aplikáciami: 10 dní.
Prípravok aplikujte pri prvých výskytoch škodcu a opakujte po 10 dňoch ak je potrebné.

Zemiak
Dávka vody: 100 – 1000 l vody.
Maximálny počet aplikácií: 2x.
Interval medzi aplikáciami: 10 dní.
Siatica oziminová – Prípravok aplikujte podľa signalizácie. V prípade vysokého tlaku škodcu a pretrvávania nepriaznivých podmienok  aplikáciu prípravku opakujte po 10 dňoch. Neaplikujte v čase kvetu (BBCH 60-69)!

Ruža
Dávka vody: 500 – 1000 l vody (dávka prípravku je 10 ml/100 l vody).
Maximálny počet aplikácií: 2x.
Interval medzi aplikáciami: 10 dní.
Vošky – Prípravok aplikujte podľa výskytu škodcu. Neaplikujte v čase kvetu (BBCH 60-69)!


INFORMÁCIE O MOŽNEJ FYTOTOXICITE, ODRODOVEJ CITLIVOSTI A VŠETKÝCH ĎALŠÍCH PRIAMYCH A NEPRIAMYCH NEPRIAZNIVÝCH ÚČINKOCH NA RASTLINY ALEBO RASTLINNÉ PRODUKTY
Pri správnom používaní prípravku CYTHRIN MAX podľa metodiky nedochádza k prejavom fytotoxicity.
Nebola zistená odrodová citlivosť na prípravok CYTHRIN MAX. Pri aplikácii na ruže  odporúčame overenie odrodovej citlivosti ošetrením menšieho počtu rastlín.

OPATRENIA PROTI VZNIKU REZISTENCIE 
Cypermethrin patrí do chemickej skupiny 3A podľa IRAC. Rezistencia na účinnú látku  Cypermethrin bola zaznamenaná pri niektorých tropických druhoch škodcov poľnohospodárskych plodín a zvierat (napr. Anthonomus grandis, Bactrocera dorsalis, Bemisia tabaci, Boophilus microplus, Bovicola ovis, Liriomyza trifolii, Mythimna separata) ďalej v prípade rusa domového, vošky broskyňovej, vošky bavlníkovej, strapky tabakovej, bodavo-cicavého hmyzu, pri more bavlníkovej, pásavke zemiakovej, bzdôške, motýľovitých škodcoch, moliciach skleníkových, potemníkoch. Riziko vzniku rezistencie sa zvyšuje pri opakovanom používaní insekticídov z tej istej skupiny (viac ako 3 krát za vegetáciu). Antirezistentná stratégia je podmienená striedaním účinných látok s odlišným spôsobom účinku  a dodržiavaním odporúčaných dávok. Insekticíd používajte len v tých prípadoch, keď počet škodcov dosiahol ekonomický prah škodlivosti. 

VPLYV NA ÚRODU
Aplikácia prípravku nemá žiaden negatívny vplyv na úrodu a jej kvalitu.

VPLYV NA NÁSLEDNÉ, NÁHRADNÉ A SUSEDIACE PLODINY
Pri dodržaní návodu na použitie nehrozí poškodenie plodín, ktoré budú na ošetrovanom pozemku pestované v rámci normálneho osevného postupu ani v prípade núdzového zaorania plodiny.
Aplikačná kvapalina nesmie zasiahnuť žiadne okolité porasty: ani kultúrne, ani prírodné. 

VPLYV NA UŽITOČNÉ A INÉ NECIEĽOVÉ ORGANIZMY
Nebezpečný pre včely. Pre ochranu včiel a opeľujúceho hmyzu neaplikujte na kvitnúcu plodinu. Neaplikujte v čase aktívneho letu včiel. Neaplikujte v prípade, že sú prítomné kvitnúce buriny.

PRÍPRAVA POSTREKOVEJ KVAPALINY A ZNEŠKODNENIE OBALOV
Odmerané množstvo prípravku vlejte do nádrže postrekovača naplnenej do polovice vodou a za stáleho miešania doplňte na požadovaný objem. Prázdny obal z tohto prípravku vypláchnite vodou a to buď ručne (3 krát po sebe) alebo v primiešavacom zariadení, ktoré je súčasťou postrekovača. Výplachovú vodu vlejte do nádrže postrekovača a obal odovzdajte vášmu zmluvnému subjektu, ktorý má oprávnenie na zber a zneškodňovanie prázdnych obalov. Pripravte len také množstvo postrekovej kvapaliny, ktoré spotrebujete.
Zákaz opätovného použitia obalu alebo jeho použitia na iné účely!

ČISTENIE APLIKAČNÉHO ZARIADENIA
Aby nedošlo neskôr k poškodeniu iných plodín ošetrovaných postrekovačom, všetky stopy prípravku musia byť ihneď po ukončení postreku odstránené. Odporúčame postupovať nasledovne: po vypustení postrekovača vypláchnite nádrž, ramená a trysky čistou vodou (štvrtinou objemu nádrže postrekovača)m po dobu aspoň 10 minút, a nádrž opätovne vyprázdnite. Naplňte nádrž do polovice čistou vodou a pridajte detergent alebo roztok uhličitanu sodného. V prípade použitia detergentu postupujte podľa návodu na jeho použitie. Týmto roztokom prepláchnite ramená a trysky a nechajte stáť 10 minúť za súčasného miešania. Potom nádrž vypustite. 
Opätovne naplňte nádrž postrekovača čistou vodou a prepláchnite ramená a trysky. Postrekové trysky a filter musia byť čistené samostatne.

BEZPEČNOSTNÉ OPATRENIA
Pred použitím prípravku si dôkladne prečítajte návod na požitie (etiketu prípravku). 

Príprava postrekovej kvapaliny: 
Pri príprave postrekovej kvapaliny je nutné používať ochranný pracovný odev odolný voči chemikáliám, gumovú/PVC zásteru, rukavice odolné voči chemikáliám, ochranný štít na tvár resp. ochranné okuliare, respirátor na ochranu dýchacích orgánov a gumovú pracovnú obuv. Pri príprave aplikačnej kvapaliny sa neodporúča používať kontaktné šošovky. 

Aplikácia:
Pri aplikácií postreku je potrebné používať ochranný celotelový pracovný odev, rukavice vhodné pre prácu s chemickými látkami, ochranný štít na tvár resp. ochranné okuliare, respirátor na ochranu dýchacích orgánov a gumovú pracovnú obuv. Prípravok je nutné aplikovať iba na voľnom priestranstve alebo v dobre vetranom priestore. Pri manipulácii s prípravkom sa treba vyhnúť postriekaniu kože a vniknutiu prípravku do očí. Počas práce a po nej, až do vyzlečenia pracovného odevu a umytia celého tela teplou vodou a mydlom, je zakázané jesť, piť a fajčiť. Ak nebol použitý jednorazový ochranný pracovný odev, je potrebné pracovný odev a ďalšie osobné ochranné pracovné prostriedky (OOPP) po ukončení práce vyprať resp. očistiť. Je zakázané vynášať kontaminovaný pracovný odev z pracoviska. Poškodené OOPP je potrebné urýchlene vymeniť. Postrek sa smie vykonávať len za bezvetria alebo mierneho vánku v smere vetra, aby nebola zasiahnutá obsluha a ďalšie osoby. Pri aplikácii sa neodporúča používať kontaktné šošovky. Práca s prípravkom je zakázaná tehotným ženám, mladistvým a je nevhodná pre osoby trpiace alergickým ochorením. 
Prípravok je horľavinou II. triedy. Ak sa dostane do centra požiaru, požiar haste najlepšie hasiacou penou, hasiacim práškom, pieskom alebo zeminou. Vodou haste len formou vytvárania jemnej hmly alebo kropením, a to len v tých prípadoch, ak je zaručené, že kontaminovaná voda neprenikne do verejnej kanalizácie a nezasiahne zdroje spodných, ani povrchové vody.
Dôležité upozornenie
Pri zásahu proti požiaru použite izolačné dýchacie prístroje, pretože pri horení môže dochádzať k vzniku toxických splodín !

Pracovníci vstupujúci do ošetrených porastov:  
Musia mať primerané ochranné pracovné oblečenie pokrývajúce celé telo, pevnú uzavretú obuv, ochranné rukavice a môžu vstupovať do ošetrených miest až po zaschnutí postreku na rastlinách, najskôr po 24 hodinách.

Obmedzenia s cieľom chrániť zdravie miestnych obyvateľov a náhodne sa vyskytujúcich okolostojacich osôb
Vzdialenosť medzi hranicou ošetrenej plochy od hranice oblasti využívanej zraniteľnými skupinami obyvateľstva nesmie byť menšia ako 10 metrov. 

Pod oblasťami využívanými zraniteľnými skupinami obyvateľov sa v tomto kontexte považujú: verejné parky a záhrady, cintoríny, športoviská a rekreačné strediská, školské areály a detské ihriská, areály zdravotníckych zariadení, zariadenia sociálnych služieb, zariadenia poskytujúce liečebnú starostlivosť alebo kultúrne zariadenia, ale taktiež okolia obytných domov, záhrady, pozemky vrátane prístupových ciest a pod. 

PRVÁ POMOC
	Všeobecné pokyny:
	V prípade, že sa objavia zdravotné problémy (napr. nevoľnosť, pretrvávajúce slzenie, začervenanie, pálenie očí a pod.) alebo v prípade iných ťažkostí kontaktujte lekára.

	Po nadýchaní:
	Prerušte prácu. Opustite ošetrovanú oblasť, alebo preneste postihnutého mimo ošetrovanú oblasť.

	Pri zasiahnutí pokožky:
	Odložte kontaminovaný / nasiaknutý odev. Zasiahnuté časti pokožky umyte teplou vodou a mydlom. Pokožku potom dobre opláchnite. Pri väčšej kontaminácii pokožky sa osprchujte. 

	Pri zasiahnutí očí:
	Vypláchnite oči po dobu aspoň 10-tich minút veľkým množstvom vlažnej čistej vody. Ak sú nasadené kontaktné šošovky a ak je to možné, vyberte ich. Kontaktné šošovky nie je možné opätovne použiť, zlikvidujte ich.

	Pri náhodnom požití:
	Vypláchnite ústa vodou, prípadne dajte postihnutému vypiť asi pohár (1/4 litra) vody. Nevyvolávajte zvracanie.



Pri vyhľadaní lekárskeho ošetrenia informujte lekára o prípravku, s ktorým sa pracovalo, poskytnite mu informáciu z etikety alebo karty bezpečnostných údajov a o poskytnutej prvej pomoci. Ďalší postup prvej pomoci (príp. následnú liečbu) je možné konzultovať s Národným toxikologickým informačným centrom – Klinika pracovného lekárstva a toxikológie, Limbová 5, 833 05 Bratislava, tel. +421 (0)2 5477 4166. 

SKLADOVANIE
Prípravok skladujte v uzavretých, originálnych obaloch, v uzamknutých, suchých, čistých a dobre vetrateľných skladoch, pri teplotách +5  až +30 C oddelene od potravín, nápojov, krmív, hnojív, dezinfekčných prostriedkov, horľavín a obalov od týchto látok. Chráňte pred mrazom a priamym slnečným svetlom. Doba skladovateľnosti v originálnych neporušených obaloch je 2 roky od dátumu výroby.

ZNEŠKODNENIE ZVYŠKOV
Nepoužité zvyšky prípravku v pôvodnom obale zneškodnite ako nebezpečný odpad.
Technologický zvyšok postrekovej kvapaliny po zriedení vystriekajte na neošetrenej ploche, nesmú však zasiahnuť zdroje podzemných ani recipienty povrchových vôd alebo zneškodnite ako nebezpečný odpad. Nepoužité zvyšky postrekovej kvapaliny v objeme väčšom ako technologický zvyšok (uvedené v technických parametroch mechanizačného prostriedku) zneškodnite ako nebezpečný odpad v súlade s platnou legislatívou o odpadoch.

